《秋斋有感》
清代·蔡见先

万籁声喧山色深，山居静坐费沉吟。战秋竹作回天势，爱暖葵存向日心。

屠狗早羞为哙伍，缚鸡自笑是淮阴。此身七尺宁无谓，四十功名博一衿。

作者简介：蔡见先（1855～1911），字振丰，又字启运，号应时、运时，以字行。清新竹县人。其先原籍福建同安，累世武职。蔡氏博学能文，喜兵书，好交游，时与诸名士诗文唱酬。